CELEX: 62016CN0155
Language: hu
Date: 2016-03-16 00:00:00
Title: C-155/16. sz. ügy: A Cour de cassation (Franciaország) által 2016. március 16-án benyújtott előzetes döntéshozatal iránti kérelem – Sarval Sud-Est SAS, Siffda Bretagne SAS, Siffda Centre SAS, Siram SARL, Francisque Gay, Patrick Legras de Grandcourt kontra Association ATM Porc, Association ATM Avicole, Association ATM équidés Angee, Association ATM éleveurs de ruminants, Association ATM lapins Clipp, Association ATM palmipèdes gras – Cifog, Association ATM ponte – CNPO, Atemax France, Monnard Jura SNC, Fédération nationale bovine (FNB), Fédération nationale porcine

6.6.2016   
            
            
               HU
            
            
               Az Európai Unió Hivatalos Lapja
            
            
               C 200/9
            
         A Cour de cassation (Franciaország) által 2016. március 16-án benyújtott előzetes döntéshozatal iránti kérelem – Sarval Sud-Est SAS, Siffda Bretagne SAS, Siffda Centre SAS, Siram SARL, Francisque Gay, Patrick Legras de Grandcourt kontra Association ATM Porc, Association ATM Avicole, Association ATM équidés Angee, Association ATM éleveurs de ruminants, Association ATM lapins Clipp, Association ATM palmipèdes gras – Cifog, Association ATM ponte – CNPO, Atemax France, Monnard Jura SNC, Fédération nationale bovine (FNB), Fédération nationale porcine
   (C-155/16. sz. ügy)
   (2016/C 200/14)
   Az eljárás nyelve: francia
   
      A kérdést előterjesztő bíróság
   
   Cour de cassation
   
      Az alapeljárás felei
   
   
      Felperesek: Sarval Sud-Est SAS, Siffda Bretagne SAS, Siffda Centre SAS, Siram SARL, Francisque Gay, Patrick Legras de Grandcourt
   
      Alperesek: Association ATM Porc, Association ATM Avicole, Association ATM équidés Angee, Association ATM éleveurs de ruminants, Association ATM lapins Clipp, Association ATM palmipèdes gras – Cifog, Association ATM ponte – CNPO, Atemax France, Monnard Jura SNC, Fédération nationale bovine (FNB), Fédération nationale porcine
   
      Az előzetes döntéshozatalra előterjesztett kérdések
   
   
               1)
            
            
               Az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelv (1) 1. cikkét úgy kell-e értelmezni, hogy közjogi szervezeteknek kell tekinteni azon kritérium alapján, amely szerint az ilyen szervezeteket kifejezetten közfeladat ellátására kell létrehozni, és azok nem ipari vagy kereskedelmi jellegűek, az érintett szakmai szervezetek által olyan tetemeltakarítási szolgáltatások nyújtására vonatkozó szerződések megkötése céljából létrehozott magánjogi társulásokat, amelyeket e szervezetek tagjai finanszíroznak az e célból fizetett hozzájárulásukkal?
            
         
               2)
            
            
               A fent hivatkozott 2004/18/EK irányelv 1. cikkét úgy kell-e értelmezni, hogy az ismertetett társulások – különösen azok, amelyek kötelező hozzájárulásokat szednek be – megfelelnek a közjogi szervezetként való minősítés azon kritériumának, amely az állami hatóságok által gyakorolt felügyelet fennállására vonatkozik, abban az esetben, ha az állam által gyakorolt gazdasági és pénzügyi felügyelet olyan külső ellenőrzést jelent, amely a rendelet hatálya alá tartozó vállalkozások és szervezetek gazdasági tevékenységére és pénzügyi irányítására terjed ki, és amelynek tárgya az e vállalkozásokkal és szervezetekkel járó kockázatok elemzése, valamint teljesítményük értékelése az állami vagyon érdekeinek figyelembevételével, hogy a felügyelet alatt álló vállalkozás vagy szervezet a felügyelő kérésére köteles a feladatának teljesítéséhez szükséges összes információt közölni, azon információkat is ideértve, amelyek a konszolidáció körébe bevont leányvállalatokra vonatkoznak, és adott esetben az összes kiegészítő információt is, hogy az igazgatótanács vagy a felügyelőbizottság, vagy az azokat helyettesítő tanácskozó szerv és az általa létrehozható tanácsok és bizottságok ülésein konzultatív jelleggel jelen van, hogy részt vehet a tanácsok, bizottságok és az összes vállalkozáson vagy a szervezeten belül létező konzultatív szerv ülésein, valamint a közgyűléseken, és hogy a tagokkal megegyező feltételekkel megkapja a meghívókat, a napirendeket és az ülések előtt kiküldendő valamennyi egyéb dokumentumot?
            
         
      (1)  HL L 134., 114. o.; magyar nyelvű különkiadás 6. fejezet, 7. kötet, 132. o.